- Iga Swiatek, campioană la Indian Wells pentru a doua oară
- Victorie fără drept de apel în finală
Iga Swiatek, numărul 1 mondial, a câştigat pentru a doua oară turneul BNP Paribas Open, de la Indian Wells.
Duminică, Swiatek a învins-o în finală pe Maria Sakkari, scor 6-4, 6-0.
Iga Swiatek, campioană la Indian Wells pentru a doua oară
Cele două sportive au fost adversare şi în finala din 2022, când scorul a fost 6-4, 6-1 pentru poloneză.
Sakkari şi Swiatek au fost a treia pereche de jucătoare care se întâlnesc în mai multe finale la Indian Wells, după Martina Hingis şi Lindsay Davenport (1998, 2000) şi Kim Clijsters şi Lindsay Davenport (2003, 05), relatează news.ro.
Swiatek are acum opt titluri WTA 1000 în carieră şi 19 titluri Hologic WTA Tour în total. Ea a câştigat cel puţin două titluri în fiecare din ultimele patru sezoane.
Iga Swiatek a depăşit-o pe Serena Williams într-un clasament inedit
Iga Swiatek a depăşit-o pe Serena Williams într-un clasament inedit. Pentru Iga Swiatek, aceasta este a zecea finală din cadrul unui turneu WTA 1000 din 27 de participări. Asta înseamnă că poloneză are un procent de 37% în ceea ce priveşte calificarea în finală în turneele WTA 1000.
Jucătoarea din Polonia a depăşit-o pe Serena Williams, fosta mare jucătoare americană având un procentaj de 36,7%, potrivit OptaAce. Rămâne însă de văzut dacă Swiatek va reuşi să rămână cu un procentaj mai bun decât al câştigătoarei a 23 de titluri de Grand Slam.
Maria Sakkari s-a calificat în finală după victoria în faţa lui Coco Gauff, scor 6-4, 6-7(5), 6-2, după un meci maraton, de 2 ore şi 45 de minute. Sakkari revine astfel pentru a doua oară în finala de la Indian Wells. Ea a mai jucat în ultimul act în 2022, atunci când a pierdut tot în faţa lui Swiatek. Poloneza s-a impus atunci cu 6-4, 6-1. Este pentru a treia oară în istoria turneului de la Indian Wells când o finală se repetă. Marinta Hingis şi Lindsay Davenport s-au întâlnit în ultimul act în 1998 şi 2000, în timp ce Kim Clijsters şi Lindsay Davenport au disputat finala în 2003 şi 2005.